Document ID: 31992D0225

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Μαρτίου 1992 για την τροποποίηση της απόφασης 87/257/ΕΟΚ όσον αφορά τον πίνακα των εγκαταστάσεων των Ηνωμένων Πολιτειών της Αμερικής που έχουν εγκριθεί για την εισαγωγή νωπών κρεάτων στην Κοινότητα (92/225/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικά προβλήματα και τα υγειονομικά μέτρα κατά την εισαγωγή βοοειδών, χοιροειδών, προβατοειδών και αιγοειδών, νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από την οδηγία 91/688/ΕΟΚ (2), και ιδίως το άρθρο 4 παράγραφος 1 και το άρθρο 18 παράγραφος 1, Εκτιμώντας: ότι ο πίνακας των εγκαταστάσεων των Ηνωμένων Πολιτειών της Αμερικής που έχουν εγκριθεί για την εισαγωγή νωπών κρεάτων στην Κοινότητα, καταρτίστηκε αρχικά με την απόφαση 87/257/ΕΟΚ της Επιτροπής (3), όπως τροποποιήθηκε τελευταία από την απόφαση 92/178/ΕΟΚ της Επιτροπής (4)- ότι ο πίνακας αυτός μπορεί να τροποποιηθεί ανά πάσα στιγμή υπό το φώς των αποτελεσμάτων των κοινοτικών ελέγχων που πραγματοποιούνται στις Ηνωμένες Πολιτείες της Αμερικής- ότι λαμβάνοντας υπόψη τις περιστάσεις πρέπει συντόμως να επαναξετασθεί η υπάρχουσα κατάσταση- ότι κατά τη διάρκεια αυτής της μεταβατικής περιόδου δεν πρέπει να τροποποιηθούν ορισμένα υπάρχοντα εμπορικά ρεύματα εισαγωγών νωπών κρεάτων από τις Ηνωμένες Πολιτείες της Αμερικής και πρέπει να καθορισθεί προθεσμία για την εκφόρτωση αυτών των νωπών κρεάτων στο έδαφος της Κοινότητας λαμβανομένων υπόψη των εμπορικών πρακτικών- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 87/257/ΕΟΚ αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση αρχίζει να ισχύει από την 1η Απριλίου 1992. Άρθρο 3 Η παρούσα απόφαση θα επανεξετασθεί πριν από τις 31 Ιουλίου 1992 το αργότερο. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 31 Μαρτίου 1992.

Classification Labels:
1934
311
986
703
36

Label Descriptions:
{"1934": "Πολιτική για την υγεία", "311": "ΥΓΕΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2079
2479
2119
2106
614
1615
2200
7207
2737
6205

EuroVoc IDs (Expanded): 2079
2479
2119
2106
614
1615
2200
7207
2737
6205

Dataset Source: meu

Split: train